smcproject/ml-wiki-sentences huggingface dataset:
ആദ്യകാല ചരിത്രങ്ങൾ  അസ്മയുടെ ധീരതയ്ക്ക് വലിയ ആദരവ് അർപ്പിക്കുന്നു.
ഖുറൈഷ് സ്ത്രീകൾ പുരുഷന്മാരേക്കാൾ കഠിനമായി പോരാടിയതായി ചരിത്രകാരനായ അൽ-വഖിദി രേഖപ്പെടുത്തുന്നു.
തോട്ടട ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Thottada തോട്ടട കടൽത്തീരം
കണ്ണൂർ നഗരത്തിൽ നിന്നും ഏകദേശം 8 km അകലെ  കണ്ണൂർ- തലശ്ശേരി ദേശീയപാതക്കരികിൽ ( നാഷനൽ ഹൈവേ 17 ) സ്ഥിതി ചെയ്യുന്ന ഒരു പ്രദേശമാണ്‌ തോട്ടട .
കണ്ണൂരിലെ ഗവൺ‌മെന്റ് പോളി ടെക്നിക്ക് , ഐ.ടി.ഐ , എസ്.എൻ. കോളേജ് എന്നിവ ഇവിടെയാണ്‌ സ്ഥിതി ചെയ്യുന്നത്.
ഇവിടുത്തെ പ്രധാന ആകർഷണം തോട്ടട കടൽതീരമാണ്.
കണ്ണൂർ ജില്ലയിലെ തന്നെ പ്രധാനപ്പെട്ട വിനോദ സഞ്ചാര കേന്ദ്രങ്ങളിലൊന്നാണ് ഇത്.
നിരവധി വിദേശ സഞ്ചാരികൾ ഇവിടെ വന്നു കൊണ്ടിരിക്കുന്നു.
അവർക്കായി പ്രത്യേക ഗസ്റ്റ്ഹൗസ് സൗകര്യവും ഇവിടെ ലഭ്യമാണ്.
അവലംബം Thottada എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പാറമുള്ള് ഇംഗ്ലീഷ് വിലാസം https://ml.wikipedia.org/wiki/Lepidagathis_keralensis
മാടായിപ്പാറയിൽ നിന്നും ഗവേഷകർ കണ്ടെത്തിയ ഒരിനം സസ്യമാണ് പാറമുള്ള് .
വടക്കൻ കേരളത്തിലെ ചെങ്കൽ പാറകളിലാണ് ഈ സസ്യം സാധാരണയായി കാണപ്പെടുന്നത്.
( ശാസ്ത്രീയനാമം : Lepidagathis keralensis ) .
നീലനീലി ( Blue pansy ), പാറപ്പരപ്പൻ ( Spotted small flat ) എന്നീ ശലഭ-ലാർവകളുടെയും ഭക്ഷണസസ്യമാണ് ഇത്.
ചിത്രശാല പാറമുള്ളിൽ മുട്ടയിടുന്ന പാറപരപ്പൻ (Spotted small flat) അവലംബം ↑ ↑ ↑ Wikimedia Commons has media related to Lepidagathis keralensis .
പറശ്ശിനിക്കടവ് ഇംഗ്ലീഷ് വിലാസം https://ml.wikipedia.org/wiki/Parassinikkadavu മുത്തപ്പൻ ക്ഷേത്രം പറശ്ശിനിക്കടവ് സെക്കന്ററി സ്ക്കൂൾ
കേരളത്തിലെ കണ്ണൂർ ജില്ലയിലെ ഒരു ചെറിയ പട്ടണമാണ് പറശ്ശിനിക്കടവ് .
(11°58'58.73"വടക്ക്, 75°24'7.45"കിഴക്ക്) കണ്ണൂർ നഗരത്തിൽ നിന്നും ഉദ്ദേശം 18 കി.
മീ അകലെയാണ് പറശ്ശിനിക്കടവ്.
കേരളത്തിലെ ഒരു പ്രധാന വിനോദസഞ്ചാര സ്ഥലമാണ് പറശ്ശിനിക്കടവ്.
തളിപ്പറമ്പ്‌ താലൂക്കിൽ ആന്തൂർ നഗരസഭയിൽ വളപട്ടണം പുഴയുടെ കരയിലാണ് ഈ ഗ്രാമം സ്ഥിതിചെയ്യുന്നത്.
പറശ്ശിനിക്കടവിലെ സ്നേക്ക് പാർക്ക് പ്രശസ്തമാണ്.
കണ്ണട മൂർഖൻ , രാജവെമ്പാല , മണ്ഡലി (റസ്സത്സ് വൈപ്പർ), ക്രെയിറ്റ്, പിറ്റ് വൈപ്പർ തുടങ്ങിയവ ഈ പാർക്കിലുണ്ട്.
പ്രശസ്തമായ മുത്തപ്പൻ ക്ഷേത്രം പറശ്ശിനിക്കടവിലാണ്.
ഉത്തരകേരളത്തിലെ ഹിന്ദുക്കളുടെ ഇഷ്ടദൈവമായ ശ്രീ മുത്തപ്പന്റെ ഭക്തർ ഇവിടെ ആരാധനയ്ക്കായി വരുന്നു.
ദിവസവും തെയ്യം വഴിപാടായി നടത്തുന്ന കേരളത്തിലെ ഏക ക്ഷേത്രം മുത്തപ്പൻ ക്ഷേത്രമാണ്.
ആചാര പ്രകാരം എല്ലാ വർഷവുമുള്ള ക്ഷേത്രത്തിലെ ഉത്സവത്തിന് തയ്യിൽ കുടുംബത്തിൽ നിന്നുള്ള ഒരു പുരുഷൻ കണ്ണൂരുള്ള കുടുംബ ഭവനത്തിൽ നിന്ന് ജാഥയായി വന്ന് ക്ഷേത്രനടയിൽ എത്തി ദേവന്മാർക്ക് പൂജകൾ അർപ്പിക്കുന്നു.
ഈ ചടങ്ങോടെയാണ് ഉത്സവം തുടങ്ങുന്നത്.
കടവിനോട്‌ ചേർന്നു കിടക്കുന്ന പറച്ചി ക്കാട്‌ പിന്നീട്‌ പറശ്ശിനിക്കടവായി എന്നു പഴമക്കാർ പറയുന്നു.
Vismaya Water Theme Park, Parassinikkadavu, Kannur.
എത്തിച്ചേരാനുള്ള വഴി ഏറ്റവും അടുത്തുള്ള റെയിൽ‌വേ സ്റ്റേഷൻ : കണ്ണൂർ , ഏകദേശം 16 കി.
മീ അകലെ ഏറ്റവും അടുത്തുള്ള വിമാനത്താവളം : കണ്ണൂർ അന്താരാഷ്ട്ര വിമാനത്താവളം - പറശ്ശിനിയിൽ  നിന്ന് 30 കി.
മംഗലാപുരം അന്താരാഷ്ട്ര വിമാനത്താവളം - പറശ്ശിനിയിൽ  നിന്ന് 135 കി.
ഇവയും കാണുക തയ്യിൽ പറശ്ശിനിക്കടവ് പാമ്പുവളർത്തൽ കേന്ദ്രം ശ്രീ മുത്തപ്പൻ പറശ്ശിനിക്കടവ് മുത്തപ്പൻ ക്ഷേത്രം കണ്ണൂർ മുത്തപ്പൻ തെയ്യം കുന്നത്തൂർ പടി രാജരാജേശ്വര ക്ഷേത്രം വിസ്മയ പാർക്ക് ചിത്രശാല പറശ്ശിക്കടവിൽ നിന്നുള്ള വിവിധ ചിത്രങ്ങൾ മുത്തപ്പൻ തെയ്യം - മഹാവിഷ്ണുവും ശിവനും സ്നേക്ക് പാർക്കിലെ ഒരു പ്രദർശന ക്ലാസ് സ്നേക്ക് പാർക്കിലെ ഒരു പ്രദർശന ക്ലാസ് പറശ്ശിനിക്കടവ് പാലം പറശ്ശിനിക്കടവ് പാലത്തിൽ നിന്നുള്ള വളപട്ടണം നദിയുടെ ദൃശ്യം പറശ്ശനിക്കടവ് സ്ക്കൂൾ പറശ്ശിനി പുഴയിൽ നിന്നുള്ള മണൽ വാരൽ.
പുറത്തേക്കുള്ള കണ്ണികൾ Parassinikkadavu എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Bibliography: കേരളത്തിലെ നടനകലകൾ by നന്ദകുമാർ കാ‍രോത്ത്
11°58′58.73″N 75°24′07.45″E ﻿ / ﻿ 11.9829806°N 75.4020694°E ﻿ / 11.9829806; 75.4020694
ധർമ്മശാല, കണ്ണൂർ ഇംഗ്ലീഷ് വിലാസം https://ml.wikipedia.org/wiki/Mangattuparambu Government college of Engineering,  Kannur located in Dharmasala.
Vismaya Water Theme park
കേരളത്തിലെ കണ്ണൂർ ജില്ലയിലെ ആന്തൂർ നഗരസഭയുടെ ആസ്ഥാനമാണ് ധർമ്മശാല അഥവാ മങ്ങാട്ടുപറമ്പ് .
ദേശീയപാതയോരത്ത് തളിപ്പറമ്പിന് അടുത്തായാണ് മങ്ങാട്ടുപറമ്പ്.
കണ്ണൂർ സർവ്വകലാശാല ആസ്ഥാനം മുൻപ് ഇവിടെയായിരുന്നു.
കേരള സായുധ പോലീസിന്റെ നാലാം ബറ്റാലിയൻ ആസ്ഥാനവും , കണ്ണൂർ എൻജിനിയറിംഗ് കോളെജും സ്ഥിതിചെയ്യുന്നത് ധർമ്മശാലയിലാണ്
കോട്ടയം (കണ്ണൂർ ജില്ല) ഇംഗ്ലീഷ് വിലാസം https://ml.wikipedia.org/wiki/Kottayam-Malabar
11°49′30″N 75°32′30″E ﻿ / ﻿ 11.82500°N 75.54167°E ﻿ / 11.82500; 75.54167 കണ്ണൂർ ജില്ലയിൽ കൂത്തുപറമ്പിനടുത്തുള്ള ഒരു ചെറു പട്ടണമാണ്‌ കോട്ടയം .
2001-ലെ കാനേഷുമാരി പ്രകാരം, 17,5000 ആണ്‌ കോട്ടയത്തിന്റെ ജനസംഖ്യ.
ഇതിൽ 47% പുരുഷന്മാരും, 53% സ്ത്രീകളുമാണ്‌.
84% ആണ്‌ ഇവിടുത്തെ സാക്ഷരതാനിരക്ക്.
പുരുഷന്മാരിൽ സാക്ഷരതാനിരക്ക് 86%, സ്ത്രീകളിൽ 82% എന്നിങ്ങനെയാണ്‌.
ഇവിടെയുള്ള ജനസംഖ്യയിലെ 11% ആറ് വയസ്സിൽ താഴെയുള്ള കുട്ടികളാണ്‌.
പാലക്കയംതട്ട് പാലക്കയംതട്ട്
കണ്ണൂർ ജില്ലയിലെ നടുവിൽ പഞ്ചായത്തിൽ ഉൾപ്പെടുന്ന സ്ഥലമാണ് പാലക്കയംതട്ട് .
പശ്ചിമഘട്ടമലനിരകൾ ഉൾപ്പെടുന്ന ഈ പ്രദേശം പരിസ്ഥിതി ദുർബല പ്രദേശം കൂടിയാണ്.
അപൂർവയിനം ഔഷധസസ്യങ്ങളും പക്ഷികളും ജീവജാലങ്ങളും ഈ പ്രദേശത്തുണ്ട് .
പാലക്കായ് മരം തട്ട് ആണ് പിന്നീട് പാലക്കയം തട്ട് ആയതെന്ന് പറയപ്പെടുന്നു.
നടുവിൽ ടൗണിൽ നിന്ന് മണ്ടളം ജംഗ്ഷൻ വഴി പാലക്കയംതട്ടിലെത്താം.
വലിയതോതിലുള്ള വിനോദ സഞ്ചാരികളുടെ വരവ് ഈ ജൈവവൈവിധ്യ പ്രധാനമായ സ്ഥലത്തിന് ഇപ്പോൾ ഭീഷണിയായിട്ടുണ്ട്.
താഴ്‌വാരത്തുള്ള അയ്യന്മട ഗുഹകൾ സ്ഥിതി ചെയ്യുന്നു.
തളിപ്പറമ്പുനിന്നും കൂർഗ് പാതയിൽ 28 കിലോമീറ്റർ അകലെയാണ് പാലക്കയം തട്ട്.
കൂർഗ് പാതയിൽ കാഞ്ഞിരങ്ങാട്, ഒടുവള്ളി വഴി നടുവിൽ എത്താം.
അവിടെ നിന്ന് ഇടത്തോട്ട് തിരിഞ്ഞ് മണ്ടളം എന്ന സ്ഥലത്തുനിന്നും 5 കിമി കയറ്റം കയറണം പാലക്കയത്ത് എത്തുവാൻ.
പലരും ജീപ് സർവീസ് ആണ് ഉപയോഗിക്കുന്നതെങ്കിലും ഒരുവിധം എല്ലാ ഇടത്തരം-ചെറു വാഹനങ്ങളും  പാലക്കയം വരെ എത്തും.
അവലംബം Wikimedia Commons has media related to Palakkayam thattu .
പാലക്കയംതട്ട്
വിസ്മയ പാർക്ക് ഇംഗ്ലീഷ് വിലാസം https://ml.wikipedia.org/wiki/Vismaya_park
കേരളത്തിലെ കണ്ണൂർ  ജില്ലയിലെ ഒരു വിനോദകേന്ദ്രമാണ് പറശ്ശിനിക്കടവിലെ വിസ്മയ പാർക്ക് .
2000 ത്തിൽ സ്ഥാപിതമായ ഒരു സഹകരണ സ്ഥാപനമായ മലബാർ ടൂറിസം ഡവലപ്‌മെന്റ് കൊ-ഓപ്പറേറ്റീവ് ലിമിറ്റഡ് എന്ന സ്ഥാപനത്തിന്റെ മേൽനോട്ടത്തിലാണ് പാർക്കിന്റെ പ്രവർത്തനങ്ങൾ.
കണ്ണൂരിൽ നിന്ന് 18 കിലോമീറ്ററും തളിപ്പറമ്പിൽ നിന്ന് 8 കിലോമീറ്ററും ദൂരത്തിൽ പറശ്ശിനിക്കടവിലാണ് പാർക്ക്.
എത്തിച്ചേരാനുള്ള വഴി ദേശീയപാതയിൽ കണ്ണൂരിനും തളിപ്പറമ്പിനും മദ്ധ്യഭാഗത്തായുള്ള മാങ്ങാട്ട് പറമ്പ് നിന്നും 3 കിലോമീറ്റർ പറശ്ശിനിക്കടവ് റോഡിൽ സഞ്ചരിച്ചാൽ ഇവിടെ എത്താം മയ്യിൽ കാട്ടാമ്പള്ളി റോഡിൽ നിന്നും പറശ്ശിനിക്കടവു വഴി ഇവിടെ എത്താം മഴവെള്ളസംഭരണി
വിസ്മയ പാർക്കിന്റെ പ്രവർത്തനത്തിനാവശ്യമായ വെള്ളംമുഴുവൻ ശേഖരിക്കുന്നത് മഴവെള്ളസംഭരണിയിൽനിന്നുമാണ് ചിത്രശാല വിസ്മയ അമ്യൂസ്മെന്റ് പാർക്ക്,കണ്ണൂർ വിസ്മയയിൽ സ്വീകരണമുറി അവലംബം ↑ Vismaya എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ചങ്ങനാശ്ശേരി നഗരസഭ Changanassery municipality Changanassery municipality ചങ്ങനാശ്ശേരി നഗരസഭ അപരനാമം: അഞ്ചുവിളക്കിന്റെ നഗരം അഞ്ചുവിളക്ക്
അഞ്ചുവിളക്ക് ചങ്ങനാശ്ശേരി നഗരസഭ 9°17′N 76°20′E ﻿ / ﻿ 9.28°N 76.33°E ﻿ / 9.28; 76.33 ഭൂമിശാസ്ത്ര പ്രാധാന്യം നഗരസഭ രാജ്യം ഇന്ത്യ സംസ്ഥാനം കേരളം ജില്ല കോട്ടയം താലൂക്ക് റവന്യൂ വില്ലേജുകൾ നിയമസഭാ മണ്ഡലം {{{നിയമസഭാമണ്ഡലം}}} ലോകസഭാ മണ്ഡലം {{{ലോകസഭാമണ്ഡലം}}} ഭരണസ്ഥാപനങ്ങൾ ചെയർപേഴ്സൺ വൈസ് ചെയർപേഴ്സൺ മുനിസിപ്പൽ സെക്രട്ടറി വിസ്തീർണ്ണം 13.5 ചതുരശ്ര കിലോമീറ്റർ വാർഡുകൾ {{{വാർഡുകൾ}}} എണ്ണം ജനസംഖ്യ 47,485 ജനസാന്ദ്രത 3517/ ച.
മീ കോഡുകൾ • തപാൽ • ടെലിഫോൺ 686 1xx ++91 481 സമയമേഖല UTC +5:30 പ്രധാന ആകർഷണങ്ങൾ അഞ്ചുവിളക്ക്, വാഴപ്പള്ളി അമ്പലം, പുത്തൂർപള്ളി, മന്നം മ്യൂസിയം, കുര്യാളശ്ശേരി മൂസിയം,
കേരളത്തിൽ കോട്ടയം ജില്ലയിലെ ചങ്ങനാശ്ശേരി താലൂക്കിൽ സ്ഥിതി ചെയ്യുന്ന ഒരു നഗരസഭയാണ് ചങ്ങനാശ്ശേരി .
1920-ൽ രൂപീകൃതമായ ഈ പട്ടണം പഴയ തിരുവിതാംകൂർ രാജ്യത്തിന്റെ ഭാഗമായിരുന്നു. ' അഞ്ചുവിളക്കിന്റെ നാട്‌' എന്ന അപരനാമത്തിൽ അറിയപ്പെടുന്ന ചങ്ങനാശ്ശേരി നഗരം 13.50 ചതുരശ്ര കിലോമീറ്ററിൽ വ്യാപിച്ചുകിടക്കുന്നു.
മധ്യകേരളത്തിലെ പ്രധാന വ്യാപാരകേന്ദ്രംകൂടിയാണിത്‌.
കേരളത്തിന്റെ നെല്ലറയായ കുട്ടനാടിനോടും‌ ഹൈറേഞ്ചിലെ പ്രധാന സ്ഥലങ്ങളുടേയും മദ്ധ്യഭാഗത്തായി സ്ഥിതിചെയ്യുന്നതിനാൽ അരി , കുരുമുളക്‌, ഇഞ്ചി എന്നിവയുടെ വ്യപാരത്തിൽ മുൻപന്തിയിലാണ്‌ ഈ നഗരം.
ഹിന്ദു-ക്രിസ്ത്യൻ-മുസ്ലിം മതങ്ങൾ ഒത്തുചേർന്ന് ആഘോഷിക്കുന്ന ചന്ദനക്കുടം മഹോസ്തവം ചങ്ങനാശ്ശേരിയുടെ മാത്രം പ്രത്യേകതകളിലൊന്നാണ്.
വില്ലേജ് : വാഴപ്പള്ളി പടിഞ്ഞാറ്, ചങ്ങനാശ്ശേരി താലൂക്ക്‌ : ചങ്ങനാശ്ശേരി അസംബ്ലി മണ്ഡലം : ചങ്ങനാശ്ശേരി ജില്ല : കോട്ടയം അതിരുകൾ വടക്ക് -- വാഴപ്പള്ളി ഗ്രാമപഞ്ചായത്ത്, തൃക്കോടിത്താനം ഗ്രാമപഞ്ചായത്ത് കിഴക്ക് -- തൃക്കോടിത്താനം ഗ്രാമപഞ്ചായത്ത് തെക്ക് -- പായിപ്പാട് ഗ്രാമപഞ്ചായത്ത് പടിഞ്ഞാറ് -- വാഴപ്പള്ളി ഗ്രാമപഞ്ചായത്ത്, പായിപ്പാട് ഗ്രാമപഞ്ചായത്ത് ചരിത്രം
ചങ്ങനാശ്ശരി നഗരസഭ നിലവിൽ വന്നത് 1920 ആഗസ്ത് 14- തീയതിയാണ്.
തിരുവിതാംകൂറിലെ എണ്ണപ്പെട്ട നഗരങ്ങളിൽ ഒന്നായിരുന്നു ചങ്ങനാശ്ശേരി.
അന്നത്തെ നഗരസ്വഭാവമുള്ള വാഴപ്പള്ളി, പെരുന്ന , പുഴവാത്, ഫാത്തിമാപുരം തുടങ്ങീയ പ്രദേശങ്ങളെ കൂട്ടിച്ചേർത്ത് ചങ്ങനാശ്ശേരി നഗരസഭ ഉണ്ടാക്കിയത്.
ചെങ്കല്ലു കലർന്ന മണ്ണ് നഗരത്തിന്റെ കിഴക്കുഭാഗങ്ങളിലും മണലു കലർന്ന കളിമൺ ഘടകങ്ങളോടുകൂടിയ മണ്ണ് പടിഞ്ഞാറുഭാഗത്തും കാണുന്നു.
പ്രദേശത്തിന്റെ തെക്കും പടിഞ്ഞാറും വടക്കും ഭാഗങ്ങൾ താഴ്ന്ന സമതലവും മദ്ധ്യഭാഗം ഉയർന്ന സമതലവുമാകുന്നു.
അമ്ലത്വം കുറഞ്ഞ മണ്ണാണ് ഉള്ളത്.
ചങ്ങനാശ്ശേരി സമുദ്രനിരപ്പിൽ നിന്ന് 7.1 മീറ്റർ ഉയരത്തിൽ സ്ഥിതി ചെയ്യുന്ന നഗരമാണ്.
സമശീതോഷ്ണാവസ്ഥയോടുകൂടിയ പ്രദേശം കൂടിയാണിത്.
ചങ്ങനാശ്ശേരി സമുദ്രനിരപ്പിൽ നിന്ന് 7.1 മീറ്റർ ഉയരത്തിൽ സ്ഥിതി ചെയ്യുന്നു.
സമശീതോഷ്ണാവസ്ഥയോടുകൂടിയ പ്രദേശമാണിത്.
ഹൈന്ദവ ക്ഷേത്രങ്ങൾ വാഴപ്പള്ളി ശ്രീ മഹാദേവർ ക്ഷേത്രം പെരുന്ന ശ്രീസുബ്രഹ്മണ്യസ്വാമി ക്ഷേത്രം ചങ്ങനാശ്ശേരി കാവിൽ ഭഗവതി ക്ഷേത്രം ചിത്രക്കടവ് ശിവക്ഷേത്രം
ക്രിസ്തീയ ആരാധനാലയങ്ങൾ സെന്റ്.
മേരീസ് കത്തീഡ്രൽ പള്ളി സെന്റ്.
മേരീസ് പാറേൽ പള്ളി
മസ്ജിദുകൾ പഴയപള്ളി ജമാമസ്ജിദ് പുത്തൂർപള്ളി ജമാമസ്ജിദ് വാഴപ്പള്ളി ക്ഷേത്രം പ്രമുഖ സ്ഥലങ്ങൾ വാഴപ്പള്ളി പെരുന്ന പുഴവാത് ചെത്തിപ്പുഴ ഫാത്തിമാപുരം നഗരസഭാ വാർഡുകൾ വാർഡ്‌ നമ്പർ വാർഡിന്റെ പേര് ജനപ്രതിനിധി 01 വാഴപ്പള്ളി-കണ്ണംപേരൂർ ഗീത ഗോപകുമാർ 02 വാഴപ്പള്ളി-അന്നപൂർണ്ണേശ്വരിക്ഷേത്രം രാജേന്ദ്രപ്രസാദ് രാമസ്വാമി ആചാരി 03 വാഴപ്പള്ളി-പൂവക്കാട്ട് ചിറ ലീലാമ്മ ദേവസ്യ 04 അരമന റാണി വിനോദ് 05 ഗത്സമനിപള്ളി മോൻസി തൂംപുങ്കൽ 06 മോർക്കുളങ്ങര ക്ഷേത്രം കെ ആർ പ്രകാശ് 07 എസ് ബി ഹൈസ്ക്കൂൾ ജോസി സെബാസ്റ്റിൻ 08 വാഴപ്പള്ളി-ആനന്ദാശ്രമം ഓമന ജോർജ്ജ് 09 കുരിശ്ശുംമൂട് ഷൈനി ഷാജി 10 പാറേപ്പള്ളി മാത്യൂസ് ജോർജ്ജ് 11 റയിൽവേസ്റ്റേഷൻ സുജാത രാജു 12 എസ്സ് എച്ച് സ്കൂൾ അഡ്വ.
പി എ നസീർ 13 പുതൂർപള്ളി ഉഷാ മുഹമ്മദ് ഹാജി 14 എൻ എസ്സ് എസ്സ് കോളേജ് കെ എം നെജിയ 15 തിരുമലക്ഷത്രം സന്ധ്യ മനോജ് 16 ഫാത്തിമാപുരം നോർത്ത് മോളമ്മ സെബാസ്റ്റിൻ 17 ഫാത്തിമാപുരം സൌത്ത് സുരേഷ് കെ 18 ഇരുപ്പാ പി എസ് മനോജ് 19 പെരുന്ന ഈസ്റ്റ് പ്രസന്ന കുമാർ പാറാട്ട് 20 മന്നംനഗർ ഗീത പ്രസാദ് 21 പെരുന്ന അമ്പലം സ്മിത ജയകുമാർ 22 പനച്ചിക്കാവ് ക്ഷേത്രം സതീഷ് ഐക്കര 23 പെരുന്ന വെസ്റ്റ്(ന്യൂ) കൃഷ്ണകുമാരി രാജശേഖരൻ 24 മനയ്ക്കച്ചിറ കെ റ്റി തോമസ് 25 വേട്ടടിക്കാവ് കുഞ്ഞുമോൾ സാബു 26 ലക്ഷമിപുരം പാലസ് ഡോ. ബിന്ദു വിശ്വനാഥൻ 27 കൊട്ടാരം അമ്പലം സുമ ഷൈൻ 28 ആനന്ദപുരം അംബിക വിജയൻ‌ 29 ഫയർസ്റ്റേഷൻ എം എച്ച് ഹനീഫ 30 വലിയപള്ളി സന്തോഷ് ആൻറണി 31 ബോട്ട് ജെട്ടി ജീമോൾ ജോർജ്ജ് 32 മഞ്ചാടിക്കര അഡ്വ.
മധുരാജ് 33 മാർക്കറ്റ് അഡ്വ.
പി അനിൽകുമാർ 34 വൈ എം സി എ മേരിക്കുട്ടി ചാക്കോ 35 വാഴപ്പള്ളി(കണ്ടത്തിപ്പറമ്പ്) ഗീതാ അജി 36 വാഴപ്പള്ളി ക്ഷേത്രം ആർ ശിവകുമാർ 37 വാഴപ്പള്ളി-കുറ്റിശ്ശേരിക്കടവ് ജി സുരേഷ് ബാബു പ്രസിദ്ധരായ നഗരപിതാക്കന്മാർ ഫാദർ മാത്യു തെക്കേക്കര പി.കെ. നാരായണപ്പണിക്കർ കെ.ജെ. ചാക്കോ കെ.ജി.എൻ. നമ്പൂതിരിപ്പാട് സി.എം. ജോസഫ് ചെറുകര എൻ. നീലകണ്ഠപ്പിള്ള ത്രിവിക്രമകൈമൾ പോൾ വർഗീസ് കാവാലം ജോസഫ് ജോസഫ് കോയിപ്പള്ളി പി.എ. സെയ്തു മുഹമ്മദ് പി.പി. ജോസ് കെ.എ. ലത്തീഫ് പി. രവീന്ദ്രനാഥ് ശ്രീകുമാർ മൂലേമഠം പി. രാമചന്ദ്രൻ എസ്. മുഹമ്മദ് ഫുവാദ് തോമസ് ജോസഫ് എം.എച്ച്. ഹനീഫ് കൃഷ്ണകുമാരി രാജശേഖരൻ മോൺ സിറിയക് കണ്ടങ്കരി അവലംബം ↑ ↑ ചങ്ങനാശ്ശേരി (കഴിഞ്ഞ നൂറ്റാണ്ടിൽ; 1999) - പ്രൊഫ. രാമചന്ദ്രൻ നായർ
കൊട്ടത്തലച്ചി മല
കണ്ണൂർ ജില്ലയിലെ ചെറുപുഴ ഗ്രാമപഞ്ചായത്തിൽ സ്ഥിതി ചെയ്യുന്ന മലയാണ് കൊട്ടത്തലച്ചി മല .
അപൂർവയിനം സസ്യങ്ങളുടെയും പക്ഷിമൃഗാദികളുടെയും ആവാസകേന്ദ്രം കൂടിയാണ് ഈ പ്രദേശം .
2012-ൽ ഇവിടെയുണ്ടായ തീപ്പിടുത്തത്തിൽ 180 ഏക്കറോളം സ്ഥലത്തെ പുൽമേടും വനവും കത്തിനശിച്ചിരുന്നു .
കവ്വായി കായൽ ഇംഗ്ലീഷ് വിലാസം https://ml.wikipedia.org/wiki/Kavvayi_Backwaters കവ്വായി കായൽ
കേരളത്തിലെ വലിയ മൂന്നാമത്തെ കായലും ഉത്തരകേരളത്തിലെ ഏറ്റവും വലിയ ജലസംഭരണിയുമാണ്‌ കവ്വായി .
കടലോരത്തിനു സമാന്തരമായി 21 കിലോമീറ്റർ നീണ്ടുകിടക്കുന്നു.
ഏഴ് പുഴകളുടെ സംഗമസ്ഥലമാണ്  കവ്വായി കായൽ.
37 ചതുരശ്ര കിലോമീറ്റർ വിസ്തൃതിയിൽ പരന്നു കിടക്കുന്ന കവ്വായി കായലിൽ ധാരാളം ദ്വീപുകളുണ്ട്.
വടക്ക് നീലേശ്വരം മുതൽ തെക്ക് ചെമ്പല്ലിക്കുണ്ട് വരെ 40 കിലോമീറ്റർ നീളത്തിലുള്ള കായലിന്റെ ജലജൈവിക സമ്പന്നത ഏറെ പ്രസിദ്ധമാണ്.
മാടക്കൽ , എടേലക്കാട് , വടക്കേക്കാട് തുടങ്ങിയ തുരുത്തുകൾ ഈ കായലിൽ സ്ഥിതിചെയ്യുന്നവയാണ്‌.
മനുഷ്യ നിർമ്മിതമായ സുൽത്താൻ തോട് കവ്വായി കായലിനേയും വളപട്ടണം പുഴയേയും തമ്മിൽ ബന്ധിപ്പിക്കുന്നു.
1264 കിലോ മീറ്ററോളം പരന്നു കിടക്കുന്ന കവ്വായി കായൽ, ഏഴു പുഴകൾ ചേർന്നതാണ്.
കവ്വായി, പെരുമ്പ, നീലേശ്വരം, കാര്യങ്കോട്, രാമപുരം, കുണിയൻ എന്നിവയാണവ.
സംസ്ഥാനത്ത് ഏറ്റവും കൂടുതൽ കണ്ടൽകാടുകളുള്ള കുഞ്ഞിമംഗലത്തെ നീർത്തടങ്ങൾ, കുണിയൻ, ചെമ്പല്ലിക്കുണ്ട് പക്ഷിസങ്കേതങ്ങൾ  എന്നിവ കവ്വായി കായലിന്റെ പ്രത്യേകതയാണ് ജൈവജാലങ്ങൾ
കവ്വായി കായൽ അപൂർവയിനം ദേശാടന പക്ഷികളുടെ താവളമാണ്.
കൂടാതെ അപൂർവയിനം കണ്ടൽ ചെടികളുടെയും മറ്റ് ജീവജാലങ്ങളുടെയും ആവാസവ്യവസ്ഥ കൂടിയാണ് .
സംസ്ഥാനത്ത് ഏറ്റവും കൂടുതൽ കണ്ടൽക്കാടുകളുള്ള കുഞ്ഞിമംഗലത്തെ നീർത്തടങ്ങൾ, കുണിയൻ, ചെമ്പല്ലിക്കുണ്ട് പക്ഷിസങ്കേതങ്ങൾ എന്നിവ കവ്വായിക്കായലിന്റെ പ്രത്യേകതയാണ്.
ദേശീയ നീർത്തട പദവി
ദേശീയ നീർത്തട പദവിക്കായി പ്രവർത്തനങ്ങൾ നടക്കുന്നു.
ഇവയും കാണുക പയ്യന്നൂർ പുഴ പാലത്തര പുഴ കുണിയൻ പുഴ പുതിയ പുഴ പേരാപുഴ പെരുമ്പ പുഴ ചങ്കുരിചാൽ ഉളിയത്ത് കടവ് കണ്ടൽക്കാടുകൾ വളപട്ടണം പുഴ കുപ്പം പുഴ രാമപുരം പുഴ കാവേരി പുഴ ഒളവറ പുഴ കാര്യങ്കോട് പുഴ നീലേശ്വരം പുഴ ചിത്താരിപ്പുഴ ചന്ദ്രഗിരിപ്പുഴ അവലംബം
മീനലോചന ബ്രോവ
ശ്യാമശാസ്ത്രികൾ ധന്യാസി രാഗത്തിൽ ചിട്ടപ്പെടുത്തിയ ഒരു കൃതിയാണ് മീനലോചനാബ്രോവ വരികളും അർത്ഥവും വരികൾ അർത്ഥം പല്ലവി മീനലോചനാബ്രോവ യോചനാ ദീനജനാവനാ അംബ ഗതിയില്ലാത്തവരെ സംരക്ഷിക്കുന്ന ദേവീ എന്താണ് എന്നെ രക്ഷിക്കാൻ മടികാണിക്കുന്നത്?
അനുപല്ലവി ഗാനവിനോദിനീ നീ സമാനമു ജഗാനഗാനനമ്മാ ദേവീ സംഗീതപ്രിയയായ അവിടത്തെപ്പോലെ മറ്റൊരു ദൈവത്തെ ഞാൻ കണ്ടിട്ടില്ല ചരണം 1 കന്നതല്ലി ഗദാ നാ വിന്നപമു വിനവമ്മ പന്നഗഭൂഷണുനികി രാണീ നിന്നുവിനാ ഇലലോ ദാത വേരെവരുന്നാരമ്മ ബംഗാരു ബൊമ്മ സർപ്പങ്ങൾ അലങ്കരിക്കുന്ന ശിവന്റെ പത്നിയായ ദേവീ എന്റെ അപേക്ഷ കേൾക്കൂ.
എന്നേക്കാൾ വലിയൊരു ഭക്തൻ ഉണ്ടോ?
ചരണം 2 ഇന്ദുമുഖീ നീവു വരമുലൊസഗി നാ മുന്ദുവച്ചി ദയസേയവമ്മ കുന്ദമുകുന്ദരദനാ ഹിമഗിരി കുമാരീ കൌമാരീ പരമേശ്വരീ മുല്ലപ്പൂപോലെയുള്ള പല്ലുകളോടുകൂടിയ നിത്യയൗവനയായ ഹിമവാന്റെ പുത്രീ, ചന്ദ്രവദനയായ ദേവീ എന്റെ മുന്നിൽ വന്ന് എന്നെ അനുഗ്രഹിക്കൂ.
ചരണം 3 സാമജഗമനാ നീവു താമസമു സേയക ശ്യാമകൃഷ്ണസോദരീ രാവേ കാമപാലിനീ ഭവാനീ ചന്ദ്ര- കലാധാരിണീ നീരദവേണീ ആനയെപ്പോലെ രാജകീയമാണ് അവിടത്തെ നടത്തം ചന്ദ്രക്കലയാൽ അലങ്കരിക്കപ്പെട്ടവളും മന്മഥനെ രക്ഷിക്കുന്നവളും ആയ കാർമേഘംപോലെയുള്ള മുടിയോടുകൂടിയ ശ്യാമകൃഷ്ണസോദരീ അവലംബം പുറത്തേക്കുള്ള കണ്ണികൾ ടി എം കൃഷ്ണയുടെ ആലാപനം ഡി കെ ജയരാമന്റെ ആലാപനം
സി.കെ. മറ്റം ഇംഗ്ലീഷ് വിലാസം https://ml.wikipedia.org/wiki/C.
K.Mattom
മലയാള സാഹിത്യകാരനായിരുന്നു വൈദികനായ സാഹിത്യതിലകൻ ഷെവലിയർ ഫാദർ സി.കെ. മറ്റം (16 ജൂലൈ 1888 - 19 നവംബർ 1966).
തിരുവനന്തപുരം രൂപതയുടെ വികാരി ജനറൽ ആയി പ്രവർത്തിച്ചു.
ക്രൈസ്തവ സാഹിത്യ കൃതികളുൾപ്പെടെ ശ്രദ്ധയമായ നാൽപ്പതോളം കൃതികൾ രചിച്ചു.
വിവർത്തകനെന്ന നിലയിലും ശ്രദ്ധേയനായിരുന്നു.
തിരുവിതാംകൂർ ടെക്സ്റ്റ്  ബുക് കമ്മിറ്റി, സർവ്വകലാശാലാ പരീക്ഷകൻ, കലാമണ്ഡലം ഭരണസമിതി അംഗം എന്നീ നിലകളിലും സേവനം അനുഷ്‌ഠിച്ചു.
കൊച്ചി മഹാരാജാവ് പരീക്ഷിത്തു തമ്പുരാനിൽ നിന്ന് സാഹിത്യതിലകൻ ബഹുമതിയും മാർപ്പാപ്പ  ഷെവലിയർ സ്ഥാനവും നൽകി ആദരിച്ചു.
"പാറേമ്മാക്കലച്ചൻ , ചാവറ അച്ചൻ , മാണിക്കത്തനാർ മുതലായവരുടെ പാരമ്പര്യത്തെ കാലാനുരൂപമാവണ്ണം നിലനിർത്തിയ ഒരാളാണ് മറ്റം കത്തനാർ", എന്നാണ് മഹാകവി വള്ളത്തോൾ ഇദ്ദേഹത്തെ വിശേഷിപ്പിച്ചത്.
1888 ജൂലൈ 16 നു കുറവിലങ്ങാട് മറ്റത്തിൽ കുടുംബത്തിൽ ജനിച്ച  ഫാദർ സി കെ മറ്റം, 1908 മുതൽ  കാണ്ടിയിലെ പേപ്പൽ സെമിനാരിയിൽ  വൈദികപഠനം നടത്തി 1915 ജൂൺ 30 നു
പുരോഹിതനായി.
ളാലം, മാൻവെട്ടം, മുട്ടാർ പള്ളികളിൽ വികാരി ആയിരുന്നു.
തിരുവനന്തപുരം മാർ ഈവാനിയോസ് മെത്രാപ്പോലീത്തയുടെ സെക്രട്ടറിയും രൂപതയുടെ വികാരി ജനറലും ആയിരുന്നു.
കുറവിലങ്ങാട് സെന്റ് മേരിസ് ബോയ്സ് ഹൈസ്‌കൂൾ , മാന്നാനം ഹൈസ്‌കൂൾ, ചങ്ങനാശ്ശേരി എസ്.ബി. ഹൈസ്‌കൂൾ എന്നിവിടങ്ങളിൽ അദ്ധ്യാപകനായിരുന്ന അദ്ദേഹം പിന്നീട് എസ്.ബി കോളേജിൽ മലയാളം പണ്ഡിറ്റായി.
പന്ത്രണ്ടാം വയസ്സിൽ "മഹാപിള്ളമാർ" എന്ന തലക്കെട്ടിൽ നസ്രാണി ദീപികയിൽ ആദ്യ ലേഖനം പ്രസിദ്ധീകരിച്ചു.
മറ്റത്തിൽ കുര്യൻ മാപ്പിള, കുര്യൻ കത്തനാർ എന്നീ പേരുകളിൽ പ്രമുഖ പത്രമാസികകളിൽ സാഹിത്യ ലേഖനങ്ങൾ എഴുതിയ അദ്ദേഹം  ഇംഗ്ലീഷും മലയാളവും കൂടാതെ  സംസ്കൃതം, ലാറ്റിൻ, സുറിയാനി എന്നീ ഭാഷകളിലും പാണ്ഡിത്യം നേടി.
ഉള്ളൂർ, വള്ളത്തോൾ , പൂത്തേഴത്ത് രാമൻ മേനോൻ എന്നിവർ അദ്ദേഹത്തിന്റെ ഗ്രന്ഥങ്ങൾക്കു അവതാരിക എഴുതിയിട്ടുള്ള പ്രമുഖരാണ്.
കൃതികൾ സ്മരണാ കിരണങ്ങൾ വിശുദ്ധ ശവരിയാർ (1923) അർണോസ് പാതിരി (1957) ഇരുളും വെളിച്ചവും ഉപന്യാസ പ്രവേശിക(രണ്ടു ഭാഗം) (1952) കരയുന്ന മതിൽ (1956) കാളിദാസ മഹാകവി ക്രിസ്തു ഭഗവാൻ (1952) ഗുരുഗീത ചരിത്ര ചർച്ച ചിത്രവേദി നസ്രേത്തിലെ യോഗി നിരൂപണ സാഹിത്യം പരിത്യാഗ പരമകോഷ്ട പുതിയ ഉടമ്പടി (ബൈബിൾ പരിഭാഷ) പൂവും കായും (1952) ബാലസാഹിത്യം ഫ്രെഡറിക് ഒസ്സാനം മനുഷ്യ ജന്മം മഹാപിതാ ഒരു മാതൃകായുവാവ് (1952) യേശു ക്രിസ്തു വിമർശനവിഹാരം സന്മാതൃകാഫലം സാഹിത്യസുധ(1954) Cardinal Eugene Tisserant പുരസ്കാരങ്ങൾ സാഹിത്യതിലകൻ ബഹുമതി ഷെവലിയർ സ്ഥാനം അവലംബം ↑ https://www.kairalynews.com/news/5658
അനന്തപുര തടാകക്ഷേത്രം ഇംഗ്ലീഷ് വിലാസം https://ml.wikipedia.org/wiki/Ananthapura_Temple
12°35′1″N 74°58′56″E ﻿ / ﻿ 12.58361°N 74.98222°E ﻿ / 12.58361; 74.98222 അനന്തപുരം അനന്തപദ്മനാഭസ്വാമി ക്ഷേത്രം (തടാക ക്ഷേത്രം), കാസർഗോഡ്
കേരളത്തിലെ കാസർഗോഡ് ജില്ലയിലെ ഒരു പ്രസിദ്ധമായ ക്ഷേത്രമാണ് തടാക ക്ഷേത്രം എന്നറിയപ്പെടുന്ന അനന്തപുരം  പദ്മനാഭസ്വാമി ക്ഷേത്രം (അനന്തപുരം ലേക്ക് ടെമ്പിൾ).
ത്രിമൂർത്തികളിൽ പ്രധാനിയും സർവ്വേശ്വരനുമായ ഭഗവാൻ മഹാവിഷ്ണുവാണ് ഇവിടുത്തെ മുഖ്യ പ്രതിഷ്ഠ.
അനന്തശയന ഭാവത്തിലാണ് പ്രതിഷ്ഠ.
കേരളത്തിലെ ഏക തടാക ക്ഷേത്രമായ ഇത്  പ്രസിദ്ധമായ ക്ഷേത്രമാണ്.
തിരുവനന്തപുരത്തെ അനന്തപത്മനാഭ സ്വാമി യുടെ ( പത്മനാഭസ്വാമി ക്ഷേത്രം ) മൂലസ്ഥാനമായി ഇത് കരുതപ്പെടുന്നു.
കുമ്പള എന്ന പട്ടണത്തിൽ നിന്നും 5 കിലോമീറ്റർ അകലെയാണ് ഈ ക്ഷേത്രം.
അനന്തപദ്മനാഭൻ ഇവിടെയായിരുന്നു കുടികൊണ്ടിരുന്നത് എന്നാണ് സ്ഥലവാസികളുടെ വിശ്വാസം.
കടുശർക്കരയോഗമെന്ന പുരാതന  ശൈലിയിലാണ് ഇവിടുത്തെ മഹാവിഷ്ണുവിന്റെ വിഗ്രഹം നിർമിച്ചിരിക്കുന്നത്.
മനോഹരമായ ഒരു തടാകത്തിന്റെ മദ്ധ്യത്തിൽ സവിശേഷമായ വാസ്തുവിദ്യയിൽ നിർമ്മിച്ച ക്ഷേത്രം സ്ഥിതിചെയ്യുന്നു.
ഒരു പ്രായം ചെന്ന മുതലയും ഈ തടാകത്തിലുണ്ട്.
വളരെ ജനപ്രിയമാണ് ഈ മുതല.
കാസർഗോഡ് ജില്ലാ ആസ്ഥാനത്തുനിന്നും പതിമൂന്ന് കിലോമീറ്റർ അകലെ, കുമ്പളയ്ക്ക് സമീപം, അനന്തപുരം എന്ന ഗ്രാമത്തിലാണ് അനന്തപദ്മനാഭസ്വാമി ക്ഷേത്രം സ്ഥിതി ചെയ്യുന്നത്.
ഏകദേശം 26 മിനിറ്റ് യാത്രാ സമയം.
കാസർഗോഡ് നിന്നും ക്ഷേത്രത്തിലേക്ക് ബസ്, ടാക്സി എന്നിവ ലഭ്യമാണ്.
വിദൂര സ്ഥലങ്ങളിൽ നിന്നും വരുന്നവർക്ക് താമസിക്കാൻ അമ്പലത്തിന്റെ പുറത്തു തന്നെ സൗകര്യം ഉണ്ട്.
തെക്ക് ഭാഗത്തുനിന്നു വരുന്നവർക്ക് കാസർഗോഡിൽ നിന്നും സീതാംഗോളി വഴി മായിപ്പാടി ശിവാജി നഗറിൽ നിന്നും ഇടത്തേക്ക് 2 കിലോമീറ്റർ യാത്ര ചെയ്താൽ ഇവിടെ എത്തിച്ചേരാൻ സൗകര്യമുണ്ട്.
അതാണ് എളുപ്പ മാർഗം.
ക്ഷേത്രത്തിന്റെ തൊട്ടടുത്തു അനന്തപുരം കുന്ന് ഉണ്ട്.
ഏറ്റവും അടുത്തുള്ള റെയിൽവേ സ്റ്റേഷൻ- കുമ്പള (5 കിലോമീറ്റർ അകലെ).
ഇവിടെ മംഗലാപുരം കാസർഗോഡ് പാതയിൽ സഞ്ചരിക്കുന്ന പാസ്സഞ്ചർ, മെമു ട്രെയിനുകൾ മാത്രമാണ് നിർത്തുന്നത്.
അടുത്തുള്ള പ്രധാന റെയിൽവേ സ്റ്റേഷൻ- കാസർഗോഡ്.
പണ്ട് മുതൽക്കേ ഈ തടാകത്തിൽ കണ്ടുവന്ന മുതലയെ ബ്രിട്ടിഷുകാർ വെടിവച്ചു കൊന്നെങ്കിലും പിന്നീട് തനിയെ പ്രത്യക്ഷപ്പെട്ട "ബബിയ" നിരുപദ്രവകാരിയിരുന്നു.
ക്ഷേത്രത്തിലെ നിവേദ്യം മാത്രമായിരുന്നു "ബബിയ"യുടെ ഭക്ഷണമെന്നു ക്ഷേത്ര പൂജാരിമാർ സാക്ഷ്യപ്പെടുത്തുന്നു.
ബബിയ 2022 ഒക്ടോബറിൽ അന്തരിച്ചു.
ചിത്രങ്ങൾ അനന്തപുരം തടാക ക്ഷേത്രം അനന്തപുരം ശ്രീ പദ്മനാഭസ്വാമി ക്ഷേത്രം മറ്റൊരു ദൃശ്യം മറ്റൊരു ദൃശ്യം അനന്തപുരം തടാക ക്ഷേത്രത്തിലെ മുതല "ബബിയ".
അനന്തപുരം തടാക ക്ഷേത്രത്തിലെ മുതല "ബബിയ".
അവലംബങ്ങൾ പുറം കണ്ണികൾ Ananthapura Lake Temple എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അനന്തപദ്മനാഭ സ്വാമി ക്ഷേത്രം, അനന്തപുര.
ഒഫീഷ്യൽ വെബ്‌സൈറ്റ് Archived 2014-05-10 at the Wayback Machine .
പൂജ ചിത്ഗോപേക്കർ
പൂജാ ചിത്ഗോപേക്കർ (ജനനം 1985) ഒരു ഇന്ത്യൻ ഡോക്ടറും മോഡലും സൗന്ദര്യമത്സര ടൈറ്റിൽ ഹോൾഡറുമാണ്.
അവർ നവംബർ 11 ന് നടന്ന അന്താരാഷ്ട്ര മിസ്സ് എർത്ത് 2007 സൗന്ദര്യമത്സരത്തിൽ ഇന്ത്യയെ പ്രതിനിധീകരിച്ചു.
അവർ പിന്നീട് 2007-ൽ മിസ് എർത്ത് എയർ ആയിത്തീർന്നു.
അവർ ആദ്യ റണ്ണറപ്പിന് തുല്യമാണ്.
ഓക്ക്‌ലൻഡിലെ പെൺകുട്ടികൾക്കായുള്ള രൂപത സ്‌കൂൾ എന്ന മുൻനിര സ്വകാര്യ സ്‌കൂളിലാണ് അവർ പീന്നീട് പോയത്.
മുംബൈയിൽ ഫെമിന ഇന്ത്യ വർഷം തോറും നൽകുന്ന മൂന്ന് കിരീടങ്ങളിലൊന്നായ മിസ് ഇന്ത്യ എർത്ത് അവർ നേടി.
മറ്റ് രണ്ട് കിരീടങ്ങൾ പൂജ ഗുപ്ത മിസ് ഇന്ത്യ യൂണിവേഴ്‌സിനും സാറാ ജെയ്ൻ ഡയസ് മിസ് ഇന്ത്യ വേൾഡിനും ലഭിച്ചു.
2006 ലെ മിസ് എർത്തിൽ ഫസ്റ്റ് റണ്ണറപ്പായ അമൃത പട്കി അവരെ കിരീടമണിയിച്ചു.
അമൃതയെപ്പോലെ മിസ് എർത്ത് മത്സരത്തിൽ അവരും ഫസ്റ്റ് റണ്ണറപ്പായി.
പൂജ 2011-ൽ ഓക്ക്‌ലാൻഡ് യൂണിവേഴ്‌സിറ്റിയിൽ നിന്ന് എംഡിക്ക് ആനുപാതികമായി മെഡിസിൻ ആൻ്റ് സർജറി ബിരുദം നേടി.
2011 ജനുവരി 7-ന് ചിക്കാഗോ IL-ൽ ജോലി ചെയ്യുന്ന എവിജി അഡ്വാൻസ്ഡ് ടെക്നോളജീസിൻ്റെ വൈസ് ചെയർമാൻ വിക്രം കുമാറുമായി പൂജ വിവാഹിതയായി.
അവരുടെ വിവാഹം ന്യൂസിലാൻഡിലെ ഓക്ക്‌ലൻഡിലാണ് നടന്നത്.
പൂജ നിലവിൽ ചിക്കാഗോയിലെ മെഡിക്കൽ ഡെർമറ്റോളജി അസോസിയേറ്റ്സിൽ ഡെർമറ്റോളജിസ്റ്റും മോസ് സർജനുമാണ്.
ബാഹ്യ ലിങ്കുകൾ Miss Earth official website Miss India - Official website Archived 2013-05-15 at the Wayback Machine .
Miss India - Profile Archived 2011-04-16 at the Wayback Machine .
Indiatimes - Profile Archived 2014-02-02 at the Wayback Machine .
ഉസ്‌മാൻ ബിൻ അഫ്ഫാൻ ഇംഗ്ലീഷ് വിലാസം https://ml.wikipedia.org/wiki/Uthman_ibn_Affan
ഇസ്‌ലാമിലെ മൂന്നാമത്തെ ഖലീഫ, മുഹമ്മദ് നബിയുടെ ജാമാതാവ്, ഖുർആൻ ക്രോഡീകരിച്ച് ഗ്രന്ഥരൂപത്തിലാക്കിയ വ്യക്തി എന്നീ നിലകളിൽ പ്രശസ്തനാണ് ഉസ്മാൻ ബിൻ അഫ്ഫാൻ .
ക്രിസ്ത്വാബ്ധം 577 ൽ മക്കയുടെ സമീപത്തുള്ള ത്വാഇഫിൽ ജനിച്ചു.
പിതാവ് ബനൂ ഉമയ്യ കുടുംബത്തിലെ  അഫ്ഫാൻ.
മാതാവ് അർവ.
സൗദി അറേബ്യയിലെ ഥാഇഫിൽ ഖുറൈഷി ഗോത്രത്തിലെ ബനൂ ഉമയ്യ വംശത്തിൽ ക്രിസ്തുവർഷം 576ൽ (പ്രവാചക ജനനത്തിന്റെ ആറാം വർഷം, ഹിജ്‌റയുടെ 47 വർഷം) ജനനം.
അഫ്ഫാനുബ്നു അബ്ദിൽ ആസ്വ് എന്നയാളാണ് പിതാവ് .
ഹാശിം കുടുംബത്തിലെ മുഹമ്മദ് നബിയുടെ പിതൃസഹോദരി കൂടിയായ അർവ എന്നവർ ആണ് മാതാവ് .
ആദ്യമായി ഇസ്‌ലാമിലേക്ക് വന്ന പ്രമുഖരിൽ ഒരാളായിരുന്നു ഉസ്മാൻ, അതുകാരണം പിതൃവ്യനായ ഹകം  ഇബ്‌നു അബിൽ ആസ്വ് അദ്ദേഹത്തെ  കയറുകൊണ്ട് പിടിച്ചുക്കെട്ടി മർദ്ദിച്ചു.
പക്ഷേ എന്ത് ശിക്ഷ നൽകിയാലും ഇസ്‌ലാം കയ്യൊഴിക്കില്ലെന്ന് കണ്ടപ്പോൾ ഹക്കം അദ്ദേഹത്തെ അഴിച്ചു വിട്ടു.
മർദ്ദനം സഹിക്കവയ്യാതായപ്പോൾ ഭാര്യയും നബിപുത്രിയുമായ റുഖിയ്യയോടൊപ്പം എത്യോപ്യയിലെ അബ്‌സീനിയയിലേക്ക് പലായനം ചെയ്തു.
ആദ്യമായി കുടുംബ സമേതം പലായനം ചെയ്തത് ഉസ്മാനായിരുന്നു.
മക്കക്കാർ ഒന്നടങ്കം ഇസ്‌ലാം സ്വീകരിച്ചുവെന്ന കിംവദന്തി വിശ്വസിച്ച് അബ്‌സീനിയയിൽനിന്ന് മക്കയിലേക്ക് മടങ്ങിയവരിൽ അദ്ദേഹവും ഉൾപ്പെട്ടിരുന്നു.
പിന്നീട് മദീനയിലേക്ക് ഹിജ്‌റ പോയി.
ഖലീഫ ഉസ്മാൻ ഇസ്‌ലാം മതം സ്വീകരിക്കുന്നതിന് മുമ്പ് രണ്ടു വിവാഹം കഴിച്ചു.
അതിൽ എട്ടുമക്കൾ.
ജൻദബിന്റെ പുത്രി ഉമ്മു അംറിൽ അംറ്, ഖാലിദ്, അബാൻ, ഉമർ, മർയം എന്നിവരും വലീദിന്റെ പുത്രി ഫാത്തിമയിൽ വലീദ്, സൈദ്, ഉമ്മുസൈദ് എന്നിവരും.
പിന്നീട് ഇസ്ലാം മതം സ്വീകരിച്ച ശേഷം പ്രവാചക പുത്രിയായ റുഖിയ്യയെയും അവരുടെ മരണശേഷം പ്രവാചക പുത്രി തന്നെയാണ് ഉമ്മുകുൽസൂമിനെയും വിവാഹം ചെയ്തു .
ഈ അപൂർവ ഭാഗ്യം അദ്ദേഹത്തിനു സമ്മാനിച്ച വിളിപ്പേരാണ് 'ദുന്നൂറൈൻ' (രണ്ടു വിളക്കുകളുടെ ഉടമ, ഇരട്ട പ്രകാശമുള്ളവൻ).
റുഖിയ്യയിൽ അബ്ദുല്ല എന്ന മകനും ജനിച്ചു.
നാഇല, ഉമ്മുൽ ബനീൻ എന്നീ പത്നിമാരും ഖലീഫയായിരിക്കെ അദ്ദേഹത്തിനുണ്ടായിയുന്നു.
നാഇലയിൽ ആഇശയെന്ന മകളും .
നബിയോടൊപ്പം ബദർ ഒഴിച്ചുള്ള എല്ലാ യുദ്ധങ്ങളിലും പങ്കെടുത്തിട്ടുണ്ട്.
ബദർ യുദ്ധ വേളയിൽ ഭാര്യ റുഖിയ്യയുടെ രോഗം മൂലം അവരെ ശുശ്രൂഷിക്കാൻ പ്രവാചകൻ കൽപ്പിച്ചതു കാരണം അതിൽ പങ്കെടുത്തില്ല.
തിരുനബിയുടെ ഏറ്റവും വിശ്വസ്തരായ സ്വഹാബികളിൽ ഒരാളായിരുന്നു ഉസ്മാൻ.
സ്വർഗ്ഗം കൊണ്ട് സന്തോഷ വാർത്ത നൽകപ്പെട്ട പത്തു സ്വഹാബികളിൽ ഒരാളാണ് ഖലീഫ ഉസ്മാൻ.
പ്രധാന പ്രവർത്തനങ്ങൾ പേർഷ്യൻ സാമ്രാജ്യം പൂർണമായും കീഴ്പെടുത്തി.
നാവികസേന രൂപീകരിച്ചു.
ഖുർആൻ പുസ്തക രൂപത്തിൽ പ്രസിദ്ധീകരിച്ചു.
വെള്ളിയാഴ്ച ദിവസത്തെെ ജുമുഅഃ നമസ്കാരത്തിന് ഒരു ബാങ്കു (ഒന്നാം ബാങ്ക്) കൂടി ഏർപ്പെടുത്തി.
രണ്ടാം ഖലീഫ ഉമറിനു കുത്തേറ്റപ്പോൾ മൂന്നാം ഖലീഫയെ നിർദ്ദേശിക്കാൻ ജനങ്ങളിൽ നിന്ന് ആവശ്യമുയർന്നു.
തന്റെ മരണ ശേഷം അടുത്ത ഖലീഫയെ തീരുമാനിക്കാൻ ഉസ്മാനുബ്നു അഫ്ഫാൻ, അലിയ്യുബ്നു അബീത്വാലിബ് , അബ്ദുറഹ്മാൻ ഇബ്ൻ ഔഫ് , സ‌അദു ബ്ൻ അബീ വഖാസ് , ത്വൽഹത്ത്  ഇബ്നു ഉബൈദില്ല , സുബൈർ ഇബ്നുൽ-അവ്വാം എന്നീ ആറ് സ്വഹാബിമാർ ഉൾപ്പെടുന്ന ഒരു ആലോചനാ സമിതിയെ ഖലീഫ ഉമർ തന്നെ ചുമതലപ്പെടുത്തിയിരുന്നു.
തന്റെ മരണശേഷം ഈ സമിതി കൂടിയാലോചിച്ച് അവരിൽ ഒരാളെ ഖലീഫയായി നിശ്ചയിക്കണമെന്ന ഖലീഫ ഉമറിന്റെ വസ്വിയത്ത് പ്രകാരം പ്രസ്തുത സമിതിയാണ് മൂന്നാം ഖലീഫയായി ഉസ്മാൻ ബിൻ അഫ്ഫാനെ തിരഞ്ഞെടുത്തത്.
ഖലീഫ ഉസ്‌മാന്റെ ഭരണത്തിന് കീഴിൽ ഖിലാഫത്ത് കൂടുതൽ പ്രദേശങ്ങളിലേക്ക് വ്യാപിച്ചു.
ഇറാൻ , അഫ്ഗാനിസ്താന്റെ ചിലഭാഗങ്ങൾ എന്നിവ കൂടി കീഴ്പെടുത്തപ്പെട്ടു .
ഉസ്മാൻ സമാധാന പ്രിയനും ദയാലുവും നീതിമാനുമായിരുന്നു.
പക്ഷേ അദ്ദേഹത്തിൻറെ ചില രാഷ്ട്രീയ നടപടികളിൽ ചിലർക്കെങ്കിലും വിയോജിപ്പുണ്ടായി.
അതോടൊപ്പം ബാഹ്യത്തിൽ മുസ്ലിമായ അബ്ദുല്ലഹി ബ്നു സബഹ് എന്ന ജൂതൻ മുസ്ലിംകളെ തമ്മിൽ അടിപ്പിക്കാൻ പല തെറ്റിദ്ധാരണകളും പ്രചരിപ്പിച്ച് കൊണ്ടിരുന്നു .
തന്നിമിത്തം ഒട്ടേറെ ശത്രുക്കളും അദ്ദേഹത്തിനും ഇസ്ലാം മതത്തിനും എതിരെ ഉണ്ടായിരുന്നു.
ഖലീഫ എന്ന നിലയിൽ പന്ത്രണ്ടു വർഷമായിരുന്നു അദ്ദേഹത്തിന്റെ ഭരണകാലയളവ്.
ഖലീഫ ഉമർ ആണ് മുൻഗാമി.
അലി ബിൻ അബീത്വാലിബ് ആണ് പിൻഗാമി.
വഫാത്ത് (മരണം)
ക്രിസ്തുവർഷം 656 ജൂൺ 17-ന് (ഹിജ്റയുടെ മുപ്പത്തിയഞ്ചാം വർഷം) കൂഫ , ബസ്വറ, മിസ്വർ (ഈജിപ്ത്) എന്നിവിടങ്ങളിൽ നിന്നും മദീനയിലേക്ക് സംഘടിച്ചെത്തിയ ശത്രുക്കൾ ഖലീഫ ഉസ്മാൻറെ വീട് വളഞ്ഞ് അദ്ദേഹത്തെ വധിക്കുകയായിരുന്നു.
മസ്ജിദുന്നബവിക്ക് സമീപം ജന്നത് ബഖീഅയിൽ ആണ് ഉസ്മാൻ(റ)നെ ഖബറടക്കിയിരിക്കുന്നത്.
പ്രധാനമന്ത്രി ഉജ്ജ്വല യോജന
ദാരിദ്ര്യരേഖയ്ക്ക് താഴെയുള്ള (ബിപിഎൽ) കുടുംബങ്ങളിലെ സ്ത്രീകൾക്ക് 50 ദശലക്ഷം പാചക വാതക (LPG) കണക്ഷനുകൾ വിതരണം ചെയ്യുന്നതിനായി പ്രധാനമന്ത്രി നരേന്ദ്ര മോദി 2016 മെയ് 1 ന് ആരംഭിച്ച പദ്ധതിയാണ് പ്രധാൻ മന്ത്രി ഉജ്വാല യോജന ( പിഎംയുവൈ ).
800 കോടി രൂപയാണ് പദ്ധതിയുടെ ബജറ്റ് വിഹിതം.
15 ദശലക്ഷം എന്ന ലക്ഷ്യത്തെ മറികടന്ന് 22 ദശലക്ഷമായിരുന്നു ആരംഭിച്ച വർഷത്തിൽ, വിതരണം ചെയ്ത കണക്ഷനുകൾ .
2017 ഒക്ടോബർ 23 ലെ കണക്കനുസരിച്ച് 30 ദശലക്ഷം കണക്ഷനുകൾ വിതരണം ചെയ്തു.